สวัสดีค่ะ ดิฉันมีประจำเดือนตั้งแต่ วันที่ 28 ต.ค.62 จนตอนนี้ก็ วันที่16 ก.พ.63. ประจำเดือนยังมาอยู่เลยค่ะ..มีเลือดไหนตลอด บางทีก็มีลิ่มเลือด.แต่ไม่มีอาการปวดท้องน้อยใดๆนะคะ ดิฉันอยากสอบถามว่า ดิฉันเสี่ยงต่อการเป็นโรคอะไรไหมคะ แล้วจะต้องทำอย่างไรบ้างคะ
สวัสดีค่ะ การมีเลือดไหลออกมาทางช่องคลอดต่อเนื่องเกิน 7 วันนั้นเป็นความผิดปกติค่ะ สาเหตุที่พบได้บ่อยคือเนื้องอกมดลูก สาเหตุอื่นๆเช่นเนื้องอกปากมดลูก มีการติดเชื้อที่ช่องคลอดหรือปากมดลูกหรือมดลูก ฮอร์โมนที่สร้างจากรังไข่ไม่สมดุล มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่ เป็นต้นแนะนำให้รีบไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพิ่มเติมค่ะในขณะนี้ไม่ซื้อยาปรับฮอร์โมนใดๆมากินเอง งดการมีเพศสัมพันธ์ไปก่อนหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์